text: Mælkebønder bad om fair konkurrence
  13 januar 2014 kl. 16.53
  Fødevareminister Dan Jørgensen fik mandag læst og påskrevet, da han var på besøg på Naturmælk i Tinglev. Hjælp os til fair konkurrence om adgangen til jord i Sønderjylland, lød kravet fra mælkeproducenterne.
  Kravet kommer efter at TV SYD i sidste uge kunne fortælle om ulige konkurrence fra tyske majsbønder.
  Med statstilskud i ryggen er tyskerne i stand til at betale dobbelt leje for den sønderjyske jord i forhold til de danske økologiske landmænd.
  Dermed tvinges de økologiske mælkeproducenter ud af produktionen.
  